CELEX: 52007PC0430
Language: lt
Date: 2007-07-17
Title: Pasiūlymas Tarybos sprendimas dėl 1-benzilpiperazino (BZP) apibrėžimo kaip naujo sintetinio narkotiko, kurio atžvilgiu turi būti taikomos kontrolės priemonės ir baudžiamosios nuostatos

Svarbus teisinis pranešimas

|

52007PC0430

Pasiūlymas Tarybos sprendimas dėl 1-benzilpiperazino (BZP) apibrėžimo kaip naujo sintetinio narkotiko, kurio atžvilgiu turi būti taikomos kontrolės priemonės ir baudžiamosios nuostatos  /* KOM/2007/0430 galutinis */  

	[pic] | EUROPOS BENDRIJŲ KOMISIJA |Briuselis, 17.7.2007KOM(2007) 430 galutinisPasiūlymasTARYBOS SPRENDIMASdėl 1-benzilpiperazino (BZP) apibrėžimo kaip naujo sintetinio narkotiko, kurio atžvilgiu turi būti taikomos kontrolės priemonės ir baudžiamosios nuostatos(pateikta Komisijos)PasiūlymasTARYBOS SPRENDIMASdėl 1-benzilpiperazino (BZP) apibrėžimo kaip naujo sintetinio narkotiko, kurio atžvilgiu turi būti taikomos kontrolės priemonės ir baudžiamosios nuostatosEUROPOS SĄJUNGOS TARYBA,atsižvelgdama į Europos Sąjungos steigimo sutartį,atsižvelgdama į 2005 m. gegužės 10 d. Tarybos sprendimą 2005/387/TVR, dėl keitimosi informacija apie naujas psichoaktyvias medžiagas, jų rizikos įvertinimo ir kontrolės[1], ypač į jo 8 straipsnio 1 dalį,atsižvelgdama į Komisijos iniciatyvą,kadangi:1.  Rizikos vertinimo ataskaita dėl 1-benzilpiperazino (BZP) buvo parengta remiantis Tarybos sprendimo 2005/387/TVR 6 straipsniu neeiliniame Europos narkotikų ir narkomanijos stebėsenos centro išplėstinio mokslo komiteto posėdyje ir vėliau 2007 m. gegužės 31 d. pateikta Tarybai ir Komisijai.2.  BZP yra sintetinė medžiaga; Europos Sąjungoje apie ją pirmą kartą buvo pranešta 1999 m. Kaip amfetaminas ir metamfetaminas, BZP yra centrinę nervų sistemą stimuliuojanti medžiaga, bet jos poveikio stiprumas yra gerokai mažesnis (apytiksliai 10 % d-amfetamino poveikio). BZP metabolizmą gali paveikti genetiniai enzimų sistemų polimorfizmai; todėl yra didelis tarpindividinis jautrumas BZP poveikiui. Be to, egzistuoja galimybė, kad BZP sąveikauja su kitomis narkotinėmis medžiagomis, bet iš esmės trūksta žmogaus farmakokinetinių duomenų.3.  Kai kuriose valstybėse narėse BZP galima teisėtai įsigyti mažmeninės prekybos cheminėmis medžiagomis tiekėjų įmonėse; pasilinksminimo tikslais jis parduodamas tablečių ir kapsulių pavidalu internete arba kai kuriose valstybėse narėse vadinamosiose „žolelių“ parduotuvėse arba „smartshop“ parduotuvėse. Neteisėtoje narkotikų rinkoje BZP galima parduoti ir (arba) įsigyti kaip ir populiarųjį narkotiką ekstazį.4.  Trylika valstybių narių ir viena trečioji valstybė (Norvegija) pranešė apie sulaikytus BZP miltelius, kapsules arba tabletes, kurių kiekis įvairus – nuo 1 kapsulės ir (arba) tabletės iki 64 900 tablečių. Yra mažai informacijos, iš kurios būtų galima spręsti apie didelio masto BZP sintezę, apdorojimą arba paskirstymą ir su tuo susijusį organizuotą nusikalstamumą.5.  BZP neturi nustatytos, pripažįstamos medicininės vertės; Europos Sąjungoje nėra žinomų licencijuotų medicinos produktų, kurių sudėtyje būtų BZP.6.  Šiuo metu neatliekamas BZP vertinimas ir jis nebuvo įvertintas pagal JT sistemą. Penkiose valstybėse narėse BZP taikomos kontrolės priemonės ir baudžiamosios nuostatos, numatytos jų teisės aktuose, susijusiuose su jų įsipareigojimais pagal 1961 m. arba 1971 m. JT konvencijas. Dvi valstybės narės taiko BZP kontrolės priemones pagal savo su vaistais susijusius teisės aktus.7.  BZP buvo rasta post-mortem mėginiuose. Tačiau nežinoma, kiek BZP buvo susijęs su mirtimis, nes visais atvejais būta kitų susijusių medžiagų arba aplinkybių.8.  Rizikos vertinime atskleidžiamas įtikinamų mokslinių bendros BZP rizikos įrodymų trūkumas. Tačiau dėl jo stimuliuojančių savybių, rizikos sveikatai, medicininės naudos nebuvimo ir laikantis atsargumo principo, BZP reikia kontroliuoti, bet kontrolės priemonės turėtų būti atitinkamai parinktos, atsižvelgiant į palyginti mažą medžiagos keliamą riziką.9.  Pradėjus kontroliuoti 1-benzilpiperaziną, tai padėtų išvengti problemų tarptautinio teisėsaugos ir teisminio bendradarbiavimo srityse,NUSPRENDĖ:1 straipsnisValstybės narės, laikydamosi nacionalinių įstatymų, imasi būtinų veiksmų, kad 1-benzilpiperazinui (taip pat vadinamam 1-benzil-1,4-diazacikloheksanu, N-benzilpiperazinu arba – ne taip tiksliai – benzilpiperazinu arba BZP) būtų taikomos kontrolės priemonės, atitinkančios medžiagos keliamą riziką, ir baudžiamosios sankcijos, kaip numatyta jų teisės aktuose, kuriais vykdomi jų įsipareigojimai pagal 1971 m. Jungtinių Tautų psichotropinių medžiagų konvenciją.2 straipsnisŠis sprendimas skelbiamas Europos Sąjungos oficialiajame leidinyje .Jis įsigalioja kitą dieną po jo paskelbimo.Priimta Briuselyje […]Tarybos varduPirmininkas [1] OL L 127, 2005 5 20, p. 32.